
REYKJAVIK 



VED en forunderlig skæbnens tilskikkelse ligger Islands nuværende hovedstad 
paa det sted, hvor den første landnamsmand Ingolfr Arnarson satte bo. Om 
hans nedsættelse i Reykjavik finder man i den gamle Landnamsbog følgendesagn. 
Da han fik land i sigte, kastede han sine til guderne indviede hojsædesstøtter 
overbord med et løfte om at bygge, hvor de drev i land. Selv landede Ingolfr 
ved forbjærget Ingolfs-hofdi paa den østlige sydkyst. Herfra gik han mod vest 
for at søge efter højsædesstøtterne. Men først i det tredje aar fandt han dem ved 
højen Arnarholl, og her byggede han sig da en gaard, ved den lille vig, som skærer 
sig ind lige vest for den nævnte høj, og gav gaarden navnet Reykjavik. Sam- 
tidig tog han det omliggende land helt op til Hvalfjorden mod nord og til Tingvold- 
søen og Olfusaa mod øst i besiddelse. Her herskede Ingolfr som tempelpræst 
(»gode«) og samtidlig som verdslig hovding og hans slægt efter ham, og da den 

aristokratiske islandske stat med Altinget som øverste fællesmyndighed blev oprettet, 
indtog hans efterkommere en særstilling blandt de raadende hovdinger eller goder, 
idet det ærefulde hverv ved en hellig offerhandling at indvie Altinget blev over- 
draget til dem, som i den anledning førte navn af »allsherjargoder« (ordret over- 
sat : ,hele folkets offerpræster*). Denne værdighed bevarede Ingolfs slægt, saa vidt 
vi kan se, gennem hele fristatstiden, idet dog selvfølgelig ofFerhandlingen faldt 
bort ved kristendommens indførelse. Efter fristatens opløsning taber vi Ingolfs 
slægt fuldstændig af syne, og om Reykjavik ved vi kun, at den i flere aarhundreder 
vedblev at være en stille præstegaard. Dog blev der lige i nærheden af gaarden 
paa en lille ø udenfor kysten forholdsvis tidlig indrettet et handelssted, som kaldtes 
for Holmen eller Holmenshavn. Saaledes vedblev forholdene at være indtil midten 
af det 18. aarhundrede. Da blev der her med kongelig understøttelse oprettet en 
klædefabrik, som stod lidt vest for byens nuværende centrum. Dette gav anled- 
ning til, at bebyggelsen, som tidligere kun bestod af faa og spredte fiskerhytter om- 
kring hovedgaarden, nu slutter sig nærmere sammen om denne og danner en lille 
landsby. Omkring 1780 flyttes derpaa handelsstedet ind til denne landsby, og nu 
fremtræder bestandig klarere regeringens hensigt at gore denne plads til landets 
vigtigste by og til sædet for dets øverste administration. Efter at de til bispc- 
gaarden Skålholt og den derværende lærde skole hørende bygninger var nedstyr- 
tede i det store jordskælv i aaret 1784, blev Reykjavik bestemt til sæde for biskop- 
pen og skolen samtidig flyttet derhen fra Skålholt. I aarhundredets to sidste aar 
(1799—1800) afholdtes Altinget i Reykjavik i stedet for paa Tingvold, og efter 
1800 er Reykjavik landsoverrettens sæde. I aaret 1801 blev Nordlandets lærde 
skole paa Holar flyttet til Reykjavik og forenet med den tidligere hertil fra Skål- 
holt flyttede skole. I 1816 bliver Reykjavik stiftamtmandens sæde og efterhaanden 

flyttede forskellige andre hojere em- 
bedsmænd hertil. 

Nu begynder byens befolkning at til- 
tage med en efter forholdene rivende 
hurtighed. I 1801 har den 307 indbyg- 
gere, ved aarhundredets midte 1149, i 
1901 6682 og i oktober 1906 næsten 
10,000. 

Naar man kommer til Reykjavik fra 
søsiden, tager byen sig forholdsvis 
imponerende ud. Dette ligger i, at 
man da ser byen i hele dens udstræk- 
ning i længden langs stranden fra vest 
til øst. Naar man kommer i land, ser 
man, at bredden fra nord til syd er 
forholdsvis ubetydelig, naar den sam- 
menlignes med længdeudstrækningen. 
Den ældste del af byen ligger i en for- 
dybning ved det inderste af den lille 
vig, som her skærer sig ind fra reden, 
mellem vigen og en lille indsø, kaldet 
Tjornen. Omkring dette parti som 
kærnepunkt har byen udvidet sig navn- 
lig mod øst og vest op ad de fordyb- 
ningen paa begge sider omgivende 



bakkeskraaninger, men dog ogsaa til dels mod syd paa begge sider af indsien. 
Midt i den gamle by ligger byens fornemste plads Austurvdllur (»Østervold« 

— vold = slette) med den bekendte billedstøtte af Thorvaldsen, som fremstiller 
kunstneren selv støttende sig til Haabets gudinde, en gave til Reykjavik fra Køben- 
havns kommune i anledning af tusindaarsfesten i 1874. Mod syd begrænses plads- 
en af Domkirken og Altingshuset. Med undtagelse af disse to bygninger er alle 
de Austurvollur omgivende huse, ligesom de fleste huse i Reykjavik, opførte af 
tommer og dækkede med bølgeblik. Ved domkirkens nordvestlige hjorne staar en 
mindestotte, rejst til erindring om salmedigteren Hallgrimur Pjetursson, Islands 
Kingo. 

Hvis vi fra det nordøstlige hjorne af Austurvdllr gaar i retning af havnen mod 
nord, gennem Posthusstræti, kommer vi først ind i en af byens hovedgader, 
Austurstræti, som strækker sig gennem hele den gamle by fra vest til øst og der- 
paa under andre navne (Bankastræti, Laugavegur) fortsætter sig gennem hele den 
østlige del af byen. De vigtigste bygninger i denne gade er — foruden byens to 
hoteller (»Hotel Reykjavik« og »Hotel fsland«, det sidste nu et temperancehotel) 

— de to bankbygninger Landsbanken og Islandsbank. Gaar vi videre gennem 
Posthusstræti kommer vi forbi Landsbanken (til v.) og Post- og Telegraf-bygningen 
(til h.) ind i den gade, hvor de fleste og storste forretninger findes, nemlig Hafn- 
arstræti (Havnegade), som løber parallelt med Austurstræti langs stranden fra øst 
til vest og fortsætter sig gennem den vestlige del af byen under navn af Vestur- 
gata. Fra Hafnarstræti udgaar mod syd 3 hovedaarer, vestligst Adalstræti, i 
midten Posthusstræti og østligst Lækjargata. Denne sidste fører langs en 
lille bæk (isl Læk ur, deraf navnet) op til den lille indsø, Tjornin, som begræn- 
ser den gamle by mod syd. Den aabne plads langs bækkens nordlige løb hører 

dog egentlig ikke med til Lækjargata, men har sit særskilte navn Lækjartorg. 
Derfra udgaar mod øst den nylig anlagte brede Hverfisgata, ved hvilken en 



storre stenbygning, bestemt til at optage landets samlinger, er under opførelse. 
Ved Lækjartorg ligger Ministerialbygningen øst for bækken, sydligere, ved 
Lækjargata, ogsaa øst for bækken, den hojere Almenskole, en ret anselig 
træbygning, og syd for samme en kapel-lignende bygning af sten, hvori skolens 
bibliotek har sin plads. Omkring »Tjdrnen« ligger: Paa den østlige side byens 
Almueskole og Frimenighedskirke; paa den nordlige side Haandværkerforeningens 
bygning, som ogsaa benyttes som teater; paa den vestlige side kirkegaarden med 
et lille kapel og — nærmest ved Tjornen — nogle nye huse af tommer, deriblandt 
Ministerens bolig. Oppe paa bakken vest for den gamle by er St. Josephssøst- 
renes hospital og den Katolske kirke de mest fremtrædende bygninger. Fra 
bakken er der en smuk udsigt. Øst for den gamle by omtrent nord for Minister- 
ialbygningen skyder et forholdsvis hojt næs sig ud mod reden, det saakaldte 
»Batteri«, tidligere en skanse. Herfra har man den bedste udsigt over reden. Men 
naar man rigtig vil nyde den herlige udsigt mod nord, skal man bestige udsigts- 
taarnet paa toppen af bakken øst for byen, den saakaldte Skolavarda. 

Altingsbygningen er opført af den ved Reykjavik mest fremtrædende 
lavasten, dolerit, efter tegning af Arkitekt Meldahl i aarene 1880 — 1881. Det er en 
stilfuld bygning, som ikke saa lidt minder om visse florentinske renaissancepalads- 
er. Ved sin morkegraa af store sten opførte facade gor den et alvorligt og 
strængt indtryk. Altinget bor i 1. etage, idet dog de to sale, hvor tingets to afdel- 
inger har deres møder, gaar igennem to etager (1. og 2.); stueetagen paa bægge 
sider af vestibulen er optaget af landsbiblioteket og 2. etage til dels af Lands- 
arkivet. Altingets plads er derfor teinlig indskrænket. Dog vil dette forhaabentlig 
snart blive bedre, naar de her forvarede samlinger flyttes til den ovenfor omtalte 




Domkirken. Altingsbygningen. 



Samlingsbygning, som er under opførelse. Der vil da blive god plads til Altinget, 
og vel ogsaa til repræsentationslokale for Ministeren. 

Domkirken, som tillige er byens sognekirke, er opført af sten henimod 
slutningen af det 18. aarhundrede og senere ombygget og udvidet efter tegninger 
af arkitekt Winstrup i aaret 1847. Den er forholdsvis lille — altfor lille i forhold 
sognets nuværende folkemængde — men det indre gor et ret venligt indtryk. 
Kirkens fornemste seværdighed er Thorvaldsens dobefont i marmor, 
skænket af kunstneren selv »til hans stammeland« — saaledes hedder det i fontens 
indskrift. 

Foruden domkirken og de to tidligere nævnte kirker (Frimenighedskirken og 
den katolske kirke) findes der et bedehus for adventister og et forsamlingshus for 
Kristelig forening for unge mænd. 

Af hojere skoler findes de to læreanstalter for vordende embedsmænd, 
Præsteseminariet (stiftet 1847, 3 aars kursus) og Lægeskolen (stiftet 1876, 
4 aar kursus med efterfølgende ophold paa Fødselsstiftelsen i København), samt 
den hojere Almenskole, eller den i lighed med den danske skoleplans nysprog- 
lige linje i aaret 1904 omordnede gamle Lærde skole. Desuden har man (foruden 
byens Almueskole) en Navigationsskole, en Teknisk skole, en 
Handelsskole, en Kvindeskole og en Husgærningsskole. 

For nylig er der oprettet et kemisk Laboratorium i det isl. Landbosel- 
skabs nye lokale i sydenden af Lækjargata. 

Af selskaber, der fremmer videnskabelige, litterære eller almennyttige formaal 
kan fremhæves: Det islandske litterære selskab, Oldsagsselskabet, Naturhistorisk 
forening, Landboselskabet, Goodtemplarforeningen (medlemsantal: 1) i Reykjavik: 
1295 voksne, fordelte paa 8 loger, 305 born, fordelte paa 3 loger; 2) hele landet: 



4756 voksne, ford. paa 84 loger, 2211 bom, ford. paa 39 loger), endelig Thorvald- 
sensforeningen. Denne sidste, en kvindeforening, har blandt andet gjort sig det 
til opgave at fremme den islandske husflid ved at aabne et marked for dens pro- 
dukter, og med dette formaal foroje oprettet et udsalg, den saakalde Thorvald- 
sens Bazar, hvor alle mulige islandske husflidsgenstande kan indlægges til salg 
af deres ejere, der selv bestemmer prisen, men betaler, i det tilfælde, at genstanden 
sælges, en lille provision til driftsomkostninger. Foreningens damer besorger selv 
udsalget uden noget vederlag. For dem, der interesserer sig for ejendommelige 
islandske ting, vil det være umagen værd at aflægge et besøg paa denne »Bazar« 
(Austurstræti 4). 

Af samlinger er Landsbiblioteket og Oldsagssamlingen de vigtigste. 

Landsbiblioteket opbevares i Altingshuset stueetage. Det er stiftet paa 
den danske videnskabsmand, professor C. C. Raflfh's initiativ i aaret 1821 og er nu 
en ret anselig samling, der omfatter c. 60000 bind trykte bøger og c. 5400 haand- 
skrifter. Navnlig er dets samling af islandske bøger og tryksager en af de fuld- 
stændigste, der findes, ligesom det ogsaa er ret godt forsynet med ikke islandske 
bøger angaaende Islands historie og dets naturhistorie, samt paa den nordiske 
filologis omraade. En samling skaklitteratur, som vistnok er enestaaende i Norden, 
er skænket biblioteket af den afd. Amerikaner professor W. Fiske, som ogsaa har 
testa-men teret det en del af sin efterladte bogsamling. Fn stor mængde værdi- 
fulde bøger skylder biblioteket en dansk velynder, afd. højesteretsassessor A. F. 
Krieger. Paa andre omraader end de nævnte, ikke mindst paa den danske litte- 
raturs omraade, er samlingen meget defekt. Haandskriftsamlingen omfatter navnlig 
islandske haandskrifter efter reformationen, men i denne retning er den ogsaa 
enestaaende. Af oldislandske haandskrifter findes kun faa og for det meste lidet 



værdifulde. For resten lider biblioteket un- 
der mangel paa plads, hvorfor det har maat- 
tet magasinere en del mindre benyttede bøger. 
Men dette vil forhaabentlig snart blive bedre. 
Læsesalen, som blandt andet prydes af C. C. 
Rafih's billede, er lille og meget primitiv. 

Til Landsbiblioteket slutter sig L a n d s a r- 
kivet, der findes i Altingshusets øverste 
etage. For de sidste 200 aars vedkommende 
er det en righoldig samling. Her findes 
ogsaa ikke faa oldislandske diplomer, deri- 
blandt en fortegnelse over præstegaarden 
Reykjaholts herligheder, hvis ældste stykke 
(fra c. 1180) vistnok er det ældste bevarede 
diplom i nordisk sporg; i diplomets andet 
og tredje stykke omtales desuden historik- 
eren Snorri Sturluson, som levede og døde 
(1241) i Reykjaholt. 

1 d s a g s s a m 1 i n g e n, stiftet pa initiativ 
af maleren og arkæologen Sigurdur Gud- 
mundsson i aaret 1863, opbevares nu i Lands- 
bankens øverste etage. Det er en samling af 

stor etnografisk- kulturhistorisk interesse, der belyser det islandske folks liv fra 
oldtiden helt ned til nutiden. Der findes enkelte gravfund fra den hedenske tid, 
som dog paa Island er forholdsvis sparsomt repræsenterede. Fra den katolske 

tid findes smukke kirkelige ornamenter, altertavler o. lign., lævninger og model af 
den ældgamle islandske væv, hvis aner gaar helt tilbage til den homeriske tid, 
model af gammeldags islandske haandarbejder, som f 1 o s-væv (plysvæv), »spjald«- 
væv osv. Særlig interessante er de smukke prøver paa islandsk træskærerkunst, 
gamle sølvsager, rigt smykkede gamle sadler o. s. v. I alt findes der omtrent 
5500 nummere. 

Den naturhistoriske samling er vel af ny oprindelse, stiftet 1889, men 
dog ikke uden interesse. Den er hovedsagelig en samling af islandske naturgen- 
stande. Samlingen af islandske fugle og fugleæg er nogenlunde, fuldstændig. Lige- 
ledes er der en ret betydelig samling af planter og af islandske fisk, deriblandt 
nogle sjældne dybvandsfisk fra det nordlige Atlanterhav (f. eks. Aphanopus, Gen- 
trolophus, Regalecus) og en del lavere sødyr. Samlingen ejes af den islandske 
naturhistoriske forening. 

De til den hojere Almenskole knyttede samlinger er nærmest beregnede paa 
undervisningens tarv. Skolens bogsamling er ret righoldig, navnlig paa det filo- 
logiske omraade. 

Der findes to banker, Landsbanken, som ejes af landet, og Islandsbank. 

Landsbanken, stiftet ved lov af 18. sept. 1885, begj'ndte sin virksomhed i 
aaret 1886. Ved bemeldte lov fik Landskassen ret til at udstede sedler til et begræn- 
set beløb, oprindelig 500,000 kr. senere (1900) forhojet til 750,000. Disse sedler 
laanes derpaa mod l°/o aarlig rente til Landsbanken. Den giver sig af med alle 
de sædvanlige bankforretninger og har desuden en forholdsvis stor sparekasse- 
forretning. En hypotekafdeling blev oprettet i aaret 1900, og senere udvidet ved 
en ny serie i aaret 1905. Banken bestyres under regeringens tilsyn af 1 direktor 



og 2 meddi rektorer. Dens reservefond er nu noget over en halv million. Omsæt- 
ningen i aaret 1906 var noget over 26 millioner. 

Islandsbank er en aktiebank med en aktiekapital paa 3 millioner kroner, 
hvortil koncession blev givet ved lov af 7. juni 1902. Den traadte dog først i virk- 
somhed i aaret 1904. Banken har ret til at udstede sedler for et tidsrum af 30 
aar, og giver sig i øvrigt af med alle de sædvanlige bankforretninger. En hypo- 
tekafdeling blev oprettet i aaret" 1905. Der er 2 direktører og desuden et bankraad 
bestaaende af Islands Minister som formand og 6 medlemmer, af hvilke Altinget 
udnævner halvdelen. Bankens omsætning sidste aar var lidt over 38 millioner. 

Fiskeri og handel er byens vigtigste næringsveje, som dog hæmmes en del 
ved den mindre gode havn; desuden findes der ikke faa haandværkere og arbejds- 
folk. Af fabrikker findes der kun faa og mindre betydelige (en klædefabrik, et 
savskæreri, fabrikmæssig tilvirkning af bygningssten o. s. v.). 

Blandt de fjælde der ses fra Reykjavik fortjener Snæ fe 11 sjokelen, som 
den storste pryd for udsigten, først at omtales. Den ret regelmæssigt formede, 
snehvide kegle, kan i smukke sommeraftener, naar den overgydes af solnedgangens 
purpurskær, være ai en egen drømmeagtig skonhed (sml. H. Hafstcins bekendte 
digt). Snæfellsjoklen er en udslukt vulkan, og fjældrækkcn østefter bcstaar hoved- 
sagelig af mer eller mindre sønderrevne ruiner af vulkaner fra istidsalderen. 

Mellem basaltfjældene Akrafjall og Es ja, der vender bredsiden til, toner 
den mere toppede Skardsheidi frem, et nogenlunde godt eksempel paa hvor- 
ledes basaltfjælde kan se ud, naar de ikke er blevne »underkuede« af sidste ned- 
isnings jokeldække. Aasene i Reykjaviks omegn er deri mod typiske for et af 
jokler kuet landskab. 

Esja er i hoj grad interessant ved de aflejringer fra en gammel istid, maaske 



den forste nedisning af Island, der findes mellem basaltdækkerne i dens overste 
del. Mosfellsegnens fjælde (syd for Esja, øst for Reykjavik), i nærheden af hvilke 
man rider paa vejen til Tingvold, har engang udgjort et med Esja sammenhæng- 
ende hojland, men er ved fraspaltning og sænkning bragte til at indtage deres 
nuværende stillinger; basaltdækkernes hældning ses meget tydeligt. I den gabende 
kloft, der fremkom mellem disse fjælde og Esja, opstod vulkankeglen Mosfell, der 
har leveret isskuret lava, men ikke haft udbrud efter istiden. 

REJSEN IND I LANDET 



INDLEDENDE BEMÆRKNINGER. 

I. UDRUSTNING, 

Et vigligt sporsmaal, som vi vil begynde med, er den personlige udrust- 
ning til landrejsen. Her som overalt gælder den hovedregel, at man ikke bor 
medtage mere bagage end nødvendigt. Den rejsende bor være varmt paaklædt. 
Til rejsedragt anbefales en almindelig ulden sports- eller ridedragt. Uldent under- 
tøj maa i alle tilfælde benyttes. Desuden er det absolut nødvendigt at medtage 
vandtæt overtoj samt en hovedbeklædning, der beskytter hoved og hals mod regn. 
Som fodbeklædning under ridtet anbefales langskaftede fedtlæderstovler. Dog kan 
solide vandtætte sko ogsaa bruges, naar man kun tillige beskytter læggene ved et 



par gamacher. Et par lette sko bor i hvert fald medtages til brug i kvarteret. 
Lidt rcserve-undertoj, især stromper, bor ogsaa medtages. Under ridtet maa hænd- 
erne absolut beskyttes. I tort vejr anbefales almindelige handsker af vadske- 
eller hjorteskind. I regnvejr er islandske uldne vanter, helst bælgvanter, det 
behageligste. Neglene er det forsigtigst at have kort afklippede. Et lille necessaire 
til de nødvendigste toiletgenstande (deriblandt ikke at forglemme en tube vaselin 
til sprukne læber) maa medtages. 

II. NOGLE GEOLOGISKE BEMÆRKNINGER. 

Man tor vel uden frygt for overdrivelse paastaa, at Island i geologisk hense- 
ende er et af jordens interessanteste lande. Her har de vulkanske kræfter haft 
deres spil i en grad hvortil der ikke er mange sidestykker; her er aflejringer Ira 
den gaadefulde og interessante istidsalders forskellige afsnit, ved at forsegles under 
basaltdækker, blevne bevarede i en righoldighed hvortil der andre steder næppe 
kendes mage; her er der, i et saa sent afsnit af jordhistorien som det pleistocene, 
ikke alene ved vulkansk opdyngning opstaaet betydelige bjærge, men spaltedan- 
nelse og sænkning i stor stil har præget landet. Dannelsen af Islands storste lav- 
land, det sydlige, gaar ikke en gang tilbage til istidsalderens begyndelse. 

FRA REYKJAVIK TIL TINGVOLD. 

Fra den aabnc plads Lækjartorg nedenfor Ministerialbygningen kører eller rider 
man ad Hverfisgata mod øst ud af byen. Efter at gaarden Raudarå med dens 
gronnc hjemmemark (isl. tun) er passeret, aabner der sig en smuk udsigt mod 
øst. I forgrunden Laugarn es-hospital et for spedalske, skænket af danske 
Oddfcllows, lige i nærheden af gaarden Laugarnes, hvor Gunnar af Hlidarendc's 




Ung islandsk pige. 

afveksler med smaa mosedrag. Hist 

gende grdn hjemmemark som en oase i orkenen. 



hustru Hallgerd — en af Nials sagas 
hovedpersoner — siges at have endt 
sit æventyrlige liv. Længere borte ses 
den græsrige, smukke ø V i 6 e y, forhen 
sædet for et af Islands rigeste klostre, 
nu en stor gaard med anselige byg- 
ninger. I baggrunden begrænser bjærget 
Esja udsigten. Lidt efter ser man til 
venstre i forgrunden den hvide rog fra 
varme kilder. Omtrent en halv time, 
efter at man har forladt Reykjavik, 
passerer man en af landets rigeste 
laks-elve Ellida-elven, som nu tilhører 
byen Reykjavik. Paa vejen mellem 
Raudarå og denne elv ses smukt en 
gammel strandlinje i en hojde af 40 
meter over havet, til hojre for vejen. 
Denne strandlinje er ogsaa meget ud- 
præget paa hajen Oskjuhlid i nærheden 
af Reykjavik. Jo længere man kommer 
ind i landet, desto mere stenet og øde 
bliver terrænet. Skaldede banker, be- 
dækkede med storre eller mindre sten, 
og her ser man dog en gaard med omlig- 
Længere henne passerer man en 



indsø til venstre for vejen (Raudavatn), og ved den ligger en lille indhegnet af 
forstkandidat Flensborg anlagt skov -plantage, som tilhører et aktieselskab i 
Reykjavik. Lidt senere fører vejen langs en elv (Holm så), som man dog ikke 
passerer. Her har man paa højre haand den ejendommelige samling af kratere, 
som kaldes for de »røde hoje« (R au d h 61 ar), et yndet sommerudflugtssted for 
Reykjaviks beboere. Videre langs vejen torbi en gaard, indtil man kommer til 
det sted, hvor landevejen forgrener sig. Vi tager vejen til venstre (den anden 
fører over Hellisheidi til det sydlige Årnessyssel). Vor vej gaar nu igennem et 
bakket terræn, indtil vi kommer forbi en lille venlig gaard med gront »tun« — , 
som vi har paa venstre haand (M^rdalur). Nu begynder vejen langsomt at 
stige, idet vi nu efterhaanden kommer op paa det hedeplateau, Mosfellsheidi, 
som adskiller Tingvold-egnen fra den bygd vi nu har passeret. Til venstre kaster 
vi et blik ned i den omtrent parallelt med vejen lobende frodige dal Seljadalur. 
Efter at have passeret denne i hele dens længde, kommer vi først rigtig op paa 
heden. Vegetationen bliver mere sparsom. Til hojre, langt mod syd, har vi det 
smukke bjærg Hengill, til venstre, nærmere ved os, nogle isolerede fjælde og, lidt 
længere borte., andre bjærge, som udgor en fortsættelse af Esja ind mod landet. 
Omtrent midt paa heden kommer vi forbi et saakaldt sæluhus, en lille bygning 
af torv, med tag af jærnblik, bestemt til at være et tilflugtssted om vinteren for 
de rejsende, som her overraskes af snestorm. Nu ser vi snart Tingvoldsøens blaa 
flade (iMngvallavatn) og nord for samme Tingvoldbygden (iMngvallasveit) 
med de den til alle sider begrænsende bjærge. Denne egn kaldtes i oldtiden for 
»de blaa skove« (Blåskogar*, rimeligvis fordi hele bygden — som bestaar af en 
stor til dels med birkekrat bevokset lavamark — paa afstand viser sig i et blaaligt 
skær. Ned mod denne bygd sænker vejen sig umærkelig, indtil vi kommer forbi 

en ret anselig gaard, Kårastadir, 
hvor heden ender. Derfra fører vejen 
over en gammel forholdsvis jævn 
mosgrot lavamark, begyndelsen til 
de lavastrækninger, som bedækker 
hele Tingvoldbygden. Vi passerer 
et gammelt, nu tort, flodleje ad 
hvilket elven Oxarå fordum fandt 
sin vej ned til Tingvoldsøen, indtil 
den i fristatens ældste tider blev 
afledet ned til Altingsstedet. Selve 
Tingvold skjuler sig til det sidste 
øjeblik. Pludselig staar vi paa ran- 
den af en sidekløft til den beromte 
A 1 m a n n a g j å, som vi nu kommer 
ned i. Denne er en omtrent hund- 
rede fod bred kløft, ad hvis bund 
vi rider, til venstre (mod vest) be- 
grænset af en over hundrede fod 
høj lodret klippeva^g, til hojre (mod 
øst) af en langt lavere og mere 
sammenstyrtet væg. Vi rider videre 
imod nord, indtil vi standses af en 
elv, der flyder lige imod os henad 
kløftens bund og derpaa pludselig 

bojer af mod øst, og styrter ned 
over kløftens østlige væg i en mindre 
fos. Her bojer vejen ogsaa af mod 
øst op paa kløftens østre væg og 
fra den ad en bro over elven, med 
fossen lige under os. Fra broen 
aabner sig en smuk udsigt over det 
gamle tingsted. Lige foran os har 
vi det lille sommerhotel Val hol 1, 
og bagved dette lavamarken, til 
hojre præstegaarden Pingvellir 
med dens bygninger og tun, lige 
under os en langstrakt græsbevokset 
plæne, som gennemstrømmes af 
Oxarå. Det er tingsletteu. Mod syd 
kan vi forfølge elvens løb helt ned 
til Tingvoldsøen, som vi ser lidt 
længere borte. 

TINGVOLD. 

Uagtet det gamle Altingssted — 
Pingvollur eller (i flertal) Pin g vel lir — ikke blot for os Islændere, men ogsaa 
for enhver historisk interesseret Nordbo, i eminent forstand er et mindernes sted, 
udmærker det sig, overfladisk betragtet, mere ved ejendommelig naturskonhed end 
ved mange eller store synlige minder om fordums tid. 




Kort over Tingvold. 



For rigtig at forstaa de til stedet knyttede minder, saavel de synlige, som de 
usynlige, for at faa en nogenlunde klar forestilling om det brogede liv, som her 
udfoldede sig i gamle dage, er nogen indsigt i Islands ældste forfatning og særlig i 
Altingets tilblivelse, dets institutioner i fristatens tid og dets historiske udvikling 
gennem tiderne, en nødvendig forudsætning. 

Som bekendt blev Island i slutningen af det 9. og begyndelsen af det 10. aar- 
hundrede koloniseret fra Norge og til dels fra de vestlige øer (Shetlandsøerne, 
Orknøerne og Hebriderne). Ved denne tid var det, at Harald haarfager samlede 
hele Norge til et rige. Denne begivenhed knækkede med et slag det gamle norske 
stamme-aristokratis magt. Tidligere havde de norske stormænd hersket saa 
godt som enevældig i de forskellige fylker eller stammer, hvori Norge var delt. 
Nu maatte de alle boje sig for usurpatorens magt, eller ogsaa udvandre. Flere af 
dem valgte da det sidste. Dette havde til følge, at i den store strom af udvand- 
rere, som søgte op til Island og bosatte sig der — man plejer at kalde dem land- 
namsmænd — var det norske aristokrati rigt repræsenteret. Disse mænd kom i 
regelen med et stort følge af klienter. De fleste landnamsmænd bekendte sig til 
den hedenske religion, og noget af det første, høvdingerne gjorde, efter at de 
havde bosat sig, var i regelen at opføre et hedensk tempel eller hov (isl. hof) 
for dem selv og deres nærmeste. Ved dette tempel forestod hovdingen som oftest 
selv gudsdyrkelsen og ofrede til de hedenske guder for sig selv og sine klienter 
og over hovedet for alle, som søgte til hovet, med andre ord, han blev offerpræst 
eller »gode« (isl. god i). De der sluttede sig til hovet, maatte naturligvis betale en 
afgift til goden for at holde ham skadesløs for hans omkostninger ved hovet og 
offerfesterne (»hovtold«). Men i de tider stod jurisdiktionen i nær forbindelse 
med gudsdyrkelsen. Alle som medvirkede ved eller fremtraadte for retten, baade 



dommere, parter, vidner, kvidmænd (J ur > r ) & c - niaatte sværge en ed ved en til 
guderne indviet ring, og indehaveren at denne ring var goden. Desuden var 
gudehovene i de forskellige egne de vigtigste samlingspunkter for de omkring- 
boende. Her drøftedes de for egnen vigtige sporsmaal, her søgte man at bilægge 
de stridigheder, som opstod mellem tempel-sognets forskellige medlemmer. Og 
den vigtigste person ved disse møder var selvfølgelig goden. Paa denne maade 
fik goderne efterhaanden ikke blot en gejstlig, men ogsaa en verdslig, politisk og 
judiciel, magt. Men denne magt strakte sig foreløbig ikke ud over den kreds, der 
sluttede sig til godens hov, hans godedomme (isl. godord). De enkelte gode- 
dommers indbyrdes forhold var retløst. Opstod der en strid mellem personer 
hørende til to eller flere godedommer, maatte den enten afgores ved mindelig 
overenskomst eller med vaaben i haand. Dette var i længden en utaalelig tilstand, 
navnlig i en tid, da stridigheder mellem de forskellige egne om ubebyggede jord- 
stykker maa have været ret hyppige. Landets bedste mænd, og da navnlig goderne 
selv, følle nødvendigheden af en sammenslutning af de forskellige smaariger, som 
under navn af godedommer havde dannet sig rundt omkring i landet. Først 
synes denne tendens at have givet sig udslag i mindre forbindelser af nabo- 
godedommer, som blev enige om at oprette fælles tingforsamlinger. Senere gor 
Porsteinn Ingolfsson — son af den første landnamsmand — et forsøg paa at samle 
alle landets goder om et fælles ting for hele landet. Dette første forsøg mislyk- 
kes dog paa grund af manglende tilslutning. Det er først ved slutningen af land- 
namstiden, et par aar for 930, at det lykkes den lovkyndige Élfljotr, Islands Solon, 
støttet af hans fostbroder Grimr geitskor, at oprette en fælles lovgivende og dom- 
mende forsamling for hele landet under navn af Alpin g (o: det almindelige ting). 
Her vedtages og proklameres den første virkelige fællcsforfatning for hele landet, 



som bærer Ulfljots navn, de saakaldte »Ulfljots love«. Desværre ved vi kun lidt 
om denne ældste islandske forfatning. Saa meget er dog sikkert, at det var et 
slags fdderativ forfatning, som omfattede de enkelte godedommer eller de af 
enkelte godedommer bestaaende tingforbund uden at tilintetgore disses lokale 
selvstændighed. Tillige var den udpræget aristokratisk. Baade lovgivningsmagten 
og den dommende myndighed beroede væsentlig hos landets hovdinger, goderne. 
Menigmand havde ikke meget at betyde. Dog var den personlige frihed for saa 
vidt beskyttet, som enhver havde ret til at vælge, hvilken gode han vilde slutte 
sig til. Man vedtog at vælge et slags præsident, men der blev sorget for ikke at 
udstyre ham med nogen myndighed, som kunde indskrænke eller konkurrere med 
godernes magt. Hans hovedhverv var at fremsige de gældende love, hvorfor han 
kaldtes lovsigemand (isl. logsogumadr), og desuden havde han forsædet i Lov- 
retten, d. v. s. den lovgivende forsamling, som i fristatens første tid vistnok ogsaa 
var landets øverste domstol. Nogen eksekutiv myndighed havde han ikke. Denne 
blev i det hele overladt til den enkelte gode, eller til det private initativ. Det 
ærefulde hverv at indvie Altinget ved en hellig offerhandling blev som anført 
overdraget til den fra landets første landnamsmand Ingolfr nedstammende gode, 
som saaledes blev udmærket fremfor de andre goder og fik navnet al Is herj ar- 
go di, o: ,helc folkets offerpræst', aabenbart fordi han skulde offre for folket i dets 
helhed, tJlfljotr blev selv den første lovsigemand. 

Noget efter midten af det 10. aarh. (c. 965) blev Ulfljots forfatning* genstand 
for en gennemgribende forandring, som efter forslagsstilleren, en vestfjordsk 
hovding, plejer at kaldes Pordr gellis reform. Ved denne blev landet inddelt i 
fire fjærdinger, benævnte efter de fire himmelegne, og samtidig blev godordenes 
antal fastslaaet, saaledes at der i hver fjærding skulde være 3 »ting«, dog med 



undtagelse af Nordfjærdingen, som blev delt i fire ting; hvert ting skulde igen 
bestaa af 3 godedommer. Efter denne tid er der altsaa 9 lovmæssig anerkendte 
goder i hver fjærding, dog 12 i Nordfjærdingen, i alt 39. De 3 goder, som hører 
til hvert ting, afholder hvert aar i fællesskab en lokal tingforsamling (deraf navnet 
»ting«), som kaldes for foraarstinget, fordi den holdtes om foraaret i majmaaned 
(isl. vårping), og er organ for tingdistriktet. Desuden oprettedes særskilte ting- 
forsamlinger for hver fjærding, hvor alle de til fjærdingen hørende goder skulde 
møde, men disse forsamlinger fik aldrig nogen videre betydning. Endelig skulde 
alle landets goder møde paa det fælles Alting, som holdtes én gang om aaret i 
junimaaned. Nu ser vi, at lovgivningsmyndigheden er adskilt fra dommermyndig- 
heden, men om adskillelsen skete ved denne reform, eller den er ældre, ved vi 
ikke. Den første beror hos Lovreltcn, den lovgivende forsamling, hvor goderne 
er eneraadende, den sidste hos landets øverste domstol, altingsdomstolen, 
som bestaar af fire afdelinger, én for hver fjærding, der kaldes for fjærdings- 
dom stole (isl. fjérdungsdémar). Dog var ogsaa dette organ for den dom- 
mende myndighed fuldstændig afhængigt af goderne, idet disse udnævnte alle de 
dommere, som skulde tage sæde i fjærdingsdomstolene. 

Henimod slutningen af det 10. aarhundrede begynder kristendommen at vinde 
indpas i Island. Som man nok kan forstaa, rummede den den storste fare for 
goderne, hvis avtoritet helt igennem var bygget paa deres stilling som offerpræster, 
altsaa som haandhævere af den gamle hedenske religion, der saaledes var grund- 
volden for hele den islandske forfatning. De nyomvendtc kristne kunde ikke med 
god samvittighed slutte sig til en hedensk gode, ikke aflægge den lovbefalede heden- 
ske ed paa tinge, ikke opretholde det hedenske hov ved at betale goden den ham 
tilkommende hovtold. Og da de tiltog i antal, savnede de ikke førere, idet flere 



af de nyotnvendte var hovdinger, nogle af dem endog tidligere goder, som med 
glæde tog deres trosbrødre under deres beskyttelse. Under disse hovdinger dan- 
nede der sig nu, efterhaanden som kristendommen trængte frem, smaa kristne 
samfund, »de nye hovdingedommer«, rundt omkring i landet, som retslig staar 
udenfor fællesforfatningen. Konflikten tilspidses, en borgerkrig synes uundgaalig. 
Det kristne parti understøttes af den norske konge Olaf Tryggvason, en ivrig for- 
kæmper for kristendommen, og i aaret 1000 har det den dristighed at møde 
mandstærk paa Altinget og forlange kristendommens indførelse ved lov. I først- 
ningen staar partierne skarpt overfor hinanden, og det ser ud til, at det hele vil 
ende i det frygteligste anarki. Men til slutning faar de mere moderate elementer 
af begge partier overhaand, og det kommer til en overenskomst, i følge hvilken 
den hedenske lovsigemand Thorgeir gode skulde afgore sagen. De mere fornuftige 
hedenske goder indsaa, at det paa grund af kristendommens raske fremgang kun 
var et tidssporsmaal, hvor længe de kunde beholde deres verdslige magt, hvis de 
strittede imod, og de gor da det politiske mesterstykke at gaa over til det kristne 
parti, og enden bliver, at Thorgeir gode erklærer, at kristendommen skal være 
landets lovlige religion, dog med visse modifikationer i retning af tolerance over- 
for den gamle tro. Herved standser de gamle goder det frafald, som stadig mere 
greb om sig i deres rækker og efter at det menige hedenske folk, som saa sig 
forladt af sine egne præster, uden videre modstand havde antaget kristendommen, 
kan de byde »de nye hovdinger« trods og nægte dem adgang til landets styrelse. 
Nogle aar senere, da »femterretten« (isl. fimtardomr) blev oprettet, fik dog de 
nye hovdinger andel i besættelsen af den nye domstol, idet de skulde vælge 12 af 
dens 48 medlemmer. Denne domstol blev fra nu af landets øverste domstol. Med 
dens oprettelse er Altingets organisation, saaledes som den herefter vedblev at 



Være gennem hele fristatstiden, i det væsentlige afsluttet. Lad os da, efter denne 
korte historiske oversigt, høge at give en forestilling om, hvad der gik for sig paa 
det aarlige islandske Alting. 

Altinget traadte hvert aar sammen torsdagen i den 11. sommeruge, som kan 
falde tidligst den 18., senest den 24. juni, og varede i 2 uger. Alle landets goder 
og lovsigemanden var under straf pligtige til at møde denne dag. Fra alle kanter 
af landet strommede flokkene til paa deres heste med goderne i spidsen. Alle 
bønder, som havde en vis formue, var forpligtede til enten selv at møde paa 
Altinget eller ogsaa at betale en vis sum til rejseomkostninger for dem der mødte 
(»tingrej seldn«, isl. pingfararkaup). I regelen mødte dog kun et begrænset 
antal bønder. Det første en gode gjorde efter ankomsten var at opføre eller 
reparere den ham tilhørende »bod«, en firkantet tomt, opbygget af græstorv; hvor- 
over spændtes et telt-tag af vadmel. Enhver af hans tilhængere — tingmænd, som 
de kaldtes — skulde have et saa langt stykke vadmel med, at det kunde spænde 
en gang tværs over bodtomten. 

Paa denne Altingets første dag, torsdagen, maa man antage at Altingets høj- 
tidelige indvielse ved allsherj argoden (af Ingolfs slægt) har fundet sted. I den 
hedenske tid ledsagedes den af en ofring, men efter kristendommens indførelse 
bestod den kun i en højtidelig fredlysning af tingstedet indenfor dets lovbestemte 
grænser, som udtrykkelig fremhævedes af goden, og en proklamation af tingfreden 
mellem de paa Altinget forsamlede tingmænd. 

Ligesom alle andre offentlige kundgørelser eller foresporsler foretoges denne 
handling fra det saakaldte Lov bjærg (isl. Logberg), som til en vis grad kan 
betragtes som Altingets midtpunkt. Om beliggenheden af dette sted har der været 
uenighed. Nutidens tradition, som dog ikke kan forfølges langt tilbage og som til 

dels beror paa en uhistorisk sammenblanding af Lovbjærget med Lovretten, hen- 
lægger Lovbjærget til den foroven græsgroede lange, smalle og stejle lavaklippe 
øst for Oxaraa, som fra den nuværende præstegaards tun skyder sig frem mod 
nord som en gigantisk kile, omsluttet af to dybe kløfter, hvis bund er fyldt af 
krystalklart vand. Stedet er imponerende ved sin ejendommelige vilde skonhed, 
men det ligger lidt afsides, og er derfor ikke godt skikket til at være et sted for 
offentlige forkyndelser, hvad Lovbjærget i virkeligheden var, tilmed da adgangen 
dertil er vanskelig og let vilde have kunnet spærres af nogle faa bevæbnede 
mænd. Dertil kommer, at flere steder i en gammel og paalidelig saga bestemt 
viser, at Lovbjærget ikke var øst for Oxaraa, men vest for samme. Nærmere 
oplysninger giver de gamle kilder ikke, men hvis Lovbjærget altsaa har været 
vest for elven, maa det have været et steds paa Almannagjaaens østlige klippevæg. 
Her finder man et godt stykke syd for den nederste fos i nærheden af det pas, 
som her gennembryder klippevæggen, øverst oppe paa skrænten, en fortidslæv- 
ning, som oprindelig synes at have været en af græstorv og tildels af sten opført 
platform, aabenbart bygget i den hensigt at planere den ned mod tingsletten 
skraanende klippeskrænt. Ovenpaa denne kunstige plæne stod endnu i begyn- 
delsen af det 17. aarhundrede en halvkreds af firkantede græsbevoksede lavastene, 
passende til at sidde paa. Desværre blev de i aaret 1724 med en for tiden ejen- 
dommelig vandalisme styrtede ned i elven nedenfor, hvor man lavede en gangbro 
af dem. Men et par af dem er senere fundne nede i elven. Ved udgravning af 
platformen bcfandtes den at bestaa næslen udelukkende af græstorv, idet dog 
kanten for neden var støttet ved sten for at forhindre udglidning, og i midten 
fandt man en alterlignende stensætning og neden for samme et lag aske, bægge 
dele maaskc minder om de offringer, som i den hedenske tid foretoges af allsherj- 

argoden i forbindelse med Altingets indvielse. Det fundne synes ubetinget at tale 
for, at det gamle Lovbjærg har været her. Tillige ligger stedet meget bekvemt 
som forkyndelsessted, lige ved det sted, hvor de fleste bodtomter findes, og i 
akustisk henseende er detovermaade heldig valgt, idet nemlig den bagved liggende 
hoje vestervæg af Almannagjaa kaster den talendes stemme tilbage ned over 
tingsletten og forstærker den, saa at den høres vide omkring. 

Tingets anden dag, fredagen, begyndte med en højtidelig procession af landets 
øverste embedsmand, lovsigemanden, og alle goderne med deres følge til lovbjærget, 
den saakalde Lovbjærgsgang (isl. logberg s gang a). Hvis der skulde vælges 
en ny lovsigemand, hvilket skete ved Lovretten, maatte dog denne først holde 
møde i den anledning. Efter at processionen, hvortil signalet i den kristne tid 
vistnok gaves ved klokkeringning, var kommen til Lovbjærget, tog lovsigemanden 
og de af goderne, som han valgte til at beklæde Lovbjærget, plads oppe paa klippen, 
medens den øvrige forsamlede mængde stod nedenfor. Nu begyndte lovsigeman- 
dens foredrag. Denne var nemlig forpligtet til i løbet af 3 aar cfterhaanden at 
foredrage alle landets gældende love for det forsamlede folk, altsammen ud fra 
sin hukommelse. Han skulde være et slags levende lovbog for landet. Derfor 
var han ogsaa forpligtet til at besvare alle til ham rettede foresporsler af private 
om, hvad der var gældende lov. Han var, som allerede fremhævet, Lovrettens 
formand og leder af dens forhandlinger, ligesom han ogsaa skulde fra Lovbjierget 
proklamere de af Lovretten vedtagne beslutninger (nye love og dekreter, dispens- 
ationer o. s. v.). Ogsaa udenfor Lovretten udøvede han paa Altinget en ledende 
myndighed. Men i øvrigt tilkom der ham ikke nogen administrativ myndighed. 
Han kunde være gode, men behøvede ikke at være det. 

Efter lovforedraget fulgte de saakaldte »lysninger« af retssager, d. v. s. 



anmeldelser fra private personer af sager, som de vilde anlægge for Altingets 
domstole, fjærdingsdomstolene eller femterretten. Disse domstole blev nu 
konstituerede af goderne ved udnævnelse af dommere. Antallet at dommere i 
fjærdingsdomstolene er omtvistet, men de fleste grunde taler for, at hver 
af dem har bestaaet af 9 medlemmer, udnævnte af de goder, der tilhørte paa- 
gældende fjærding, altsaa at det samlede antal var 36. Femterretten bestod 
af 48 dommere, af hvilke de »gamle« goder udnævnte 36 og de »nye« goder resten. 

Udnævnelsen af dommere foregik paa et sted, som kaldes for »Klippe- 
passet« (is). Ham raskard) hviket rimeligvis er identisk med det pas, der 
gennembryder Almannagjaas østervæg lidt syd for Lovbjærgets sandsynlige plads 
og hvorigennem man (bortset fra den nye bro) har bekvemmest adgang til gjaaen. 
Her opstillede goderne de af dem valgte dommere og proklamerede dem som 
saadanne. Dette skete om fredagen. 

Den paafølgende lord ag vedblev de private sagsøgere med '»lysningen« af deres 
retssager ved Lovbjærget, og tillige forberedte baade disse og de sagsøgte sig paa 
den retshandling, som skulde foregaa samme aften, nemlig vragningen (isl. 
rudning, egentl. »rydning«) af de af goderne til at beklæde fjærdingsdomstolene 
udnævnte dommere. I den anledning strommede alle til Lovbjærget om eftermid- 
dagen, og til den bestemte tid tog en ny højtidelig procession eller »Lovbjærgs- 
gang«, — hvortil signal gaves ved klokkeringning — sin begyndelse med Lov- 
bjærget som udgangspunkt, lovsigemanden i spidsen, derpaa goderne med deres 
dommere, derpaa sagsøgerne og deres modparter med følge og hele den øvrige 
mængde. Lovsigemanden anviste hver af de fire fjærdingsdomstole dens plads, 
og her tog de til enhver af dem udkaarne dommere sæde. Nu tog vragningen sin 
begyndelse og varede til solopgang næste morgen (sondag), hele den lyse sommer- 



nat; saa længe var dommerne forpligtede til at sidde paa deres pladser for at 
paahøre vragningen. Denne gik saaledes for sig, at den vragende part gik hen til 
domstolen og standsede foran den mands plads, som han vilde vrage, aflagde en 
ed ved det hellige kors paa at han vilde sige, hvad der var sandhed og overens- 
stemmende med loven, fremsatte derpaa sine grunde for vragningen, sædvanlig 
slægtskab (ogsaa aandeligt slægtskab) eller svogerskab med en af parterne, og 
sluttede med at forbyde dommeren at blive siddende i domstolen. Vragerens 
udsagn om fakta skulde stottes af medvidner. Goden var da forpligtet til at 
udnævne en ny dommer i stedet for den vragede. Ved femterretten fandt ingen 
vragning sted forud for dens sammentræden, men i hver sag havde parterne ret 
til at udskyde hver 6 dommere efter forgodtbefindende, uden angivelse af grunde. 
Hver fjærdingsret var værneting for den bestemte fjærding. Den var første og 
eneste instans for de sager, som ikke blev anlagte ved de lokale foraarstingsretter. 
Til gyldig dom udfordredes enstemmighed; opnaaedes den ikke kunde sagen 
indankes for femterretten, hvor dommen afgjordes ved stemmeflerhed. Desuden 
var fjærdingsretterne anden instans for sager, som paa grund af dissens ikke var 
blevne afgjorte ved de lokale foraarsting, ligesom femterretten var anden instans 
for sager, der af samme grund ikke blev afgjorte ved fjærdingsretterne. Femter- 
retten paakendtc desuden som første instans nogle enkelte til den henviste sager, 
navnlig sporsmaal om, hvorvidt der ved fjærdingsretterne var afgivet falske vidnes- 
byrd eller bestikkelse anvendt. Al procedure var mundtlig. Som bevismiddel 
havde man den ejendommelige k vid-institution (isl. kvidr jfr. eng. jury), idet 
edsvorne mænd, 5, 9 eller 12 i tallet, afgav deres skon om de foreliggende fakta 
for domstolen. Den blev dog i regelen ikke anvendt, naar direkte vidnesbyrd 
kunde skaffes tilveje, og maatte i det hele vige for vidnebeviset. Fjærdingsdom- 



stolene havde ikke nogen bestemt plads, men blev for hver gang anvist plads af 
lovsigemanden. Derimod havde femterretten plads paa de til Lovretten indrettede 
bænke. 

Den paafølgende (Altingets fjærde) dag, sondagcn, traadte Lovretten sammen 
til sit første ordinære møde. Der var 3 saadanne, de to første paa de to i Altings- 
tiden faldende sondage og det tredje paa Altingets sidste (14de) dag (onsdag). Men 
desuden kunde lovsigemanden indvarsle til ekstramøder, naar han ønskede det, 
ligesom ogsaa flertallet af goder kunde forlange møde afholdt naarsomhelst. I 
Lovretten havde for det første alle landets 39 gamle goder sæde. For at udjævne 
det misforhold, der var imellem antallet af gamle goder i Nordfjærdingen (12) og 
i de øvrige fjærdinger (9 i hver), havde goderne i disse sidste ret til at medtage 
3 medlemmer for hver fjærding, der fungerede med samme ret som goder, i alt 
altsaa 9, som lagt til de 39 goder udgor 48. Disse 48 skulde saa hver for sig 
udvælge 2 bisiddere, som kun undtagelsesvis og i visse sager, naar en gode havde 
forfald, havde stemmeret som hans stedfortrædere, men i øvrigt havde at give 
goden gode raad med hensyn til de foreliggende sporsmaal. Endelig havde lov- 
sigemanden og landets 2 biskopper sæde i Lovretten. Disse 3 og de 48 goder og 
ligeberettigede mænd var de eneste stemmeberettigede og havde som saadanne 
sæde paa den midterste af de 3 kredsformede, koncentrisk opstillede bænke, 
hvorpaa Lovretten var anbragt, under aaben himmel. Derimod tog de raadgiv- 
ende bisiddere plads paa de andre to bænke, saaledes at hver gode (eller lige- 
berettiget mand) havde de to af ham udnævnte bisiddere i sin umiddelbare nærhed, 
den ene lige foran sig paa den inderste bænk, og den anden lige bagved sig paa 
den yderste bænk. Der var saaledes i alt 147 medlemmer, deraf 51 stemmeberet- 
tigede. Udenfor disse 3 koncentriske bænke sad det menige folk. Alle skulde 



sidde ned med undtagelse af talerne og dem, der var yderst i tilhørerkredsen. 
Naar der var daarligt vejr, kunde lovretten forlægge sine møder til kirken. Lov- 
retten var landets hojeste myndighed. Den alene havde ret til at vedtage forand- 
ringer i de gældende love (isl. rétta log — egentl. ,rette paa lovene' — deraf 
navnet Logrétta) eller udstede nye love. Initiativet til nye love synes at have 
været frit for alle de stemmeberettigede medlemmer. Men desuden havde ogsaa 
private personer udenfor lovretten adgang til at fremkalde beslutninger af denne, 
der gjaldt som love. Naar der var tvivl om, hvad der var lov i et vist tilfælde, 
og tvivlen ikke kunde afgores paa anden maade, kunde nemlig en privat person 
fra Lovbjærget stille en opfordring til goderne og lovsigemanden om at begive sig 
til Lovretten for at afgore det ubestemte, efter loven tvivlsomme retsforhold, og 
Lovretten var da under straf for hver enkelt forpligtet til at efterkomme opford- 
ringen. Den saaledes fremkaldte beslutning var for eftertiden gældende lov. For- 
handlingerne i Lovretten synes i regelen at være foregaacde paa den maade, at 
først opfordredes hver stemmeberettiget til at udtale sin mening om det forelig- 
gende sporsmaal. Efter at saaledes alles mening var hørt, skredes der til afstem- 
ning. Hvorledes afstemningen foregik, ved vi ikke. Afgorelsen skete ved stemme- 
flerhed ; hvis stemmerne stod lige, kom det an paa, med hvilket af de to partier 
lovsigemanden havde stemt, idet hans stemme saa gjorde udslaget. Alle stem- 
meberettigede var under straf forpligtede til at stemme enten for eller imod. 
Desuden tilkom det Lovretten at bevilge alle slags undtagelser fra lovene eller 
dispensationer, f. eks. benaadninger, tilladelser til at indgaa de forlig, hvortil lov- 
rettens samtykke var nødvendigt, o. s. v. Disse sager var ikke videre velsete, 
hvilket viser sig i, at der her udfordredes fuld enstemmighed til en gyldig beslut- 
ning, ja, enhver udenfor Lovretten staaende privatmand kunde endog, ved at ned- 

lægge forbud mod bevillingen, hindre dens vedtagelse. Paa den anden side 
betragtedes de som mindre vigtige end lovgivningssagerne, idet bisidderne her 
kunde fungere som stedfortrædere for de stemmeberettigede i disses fraværelse. 

Fristatens love, saaledes som de er os opbevarede — under det apokryfe navn 
»Graagaas« (isl. Grågås) — er det bedste vidnesbyrd om det dygtige arbejde, 
der udførtes i Lovretten, om de stemmeberettigedes fine retsfølelse og skarpe for- 
stand, om deres sunde sans og praktiske blik. Beundringsværdig er den fyndige 
og dog klare fremstilling, den store rigdom paa enkeltheder, hvorved de alminde- 
lige synsmaader dog ikke tabes af sigte, de haarfine distinktioner. I flere hense- 
ender er de gamle islandske love langt forud for deres tid. Navnlig gælder dette 
den hojt udviklede, af staten regulerede kommunalforfatning og de humane og dog 
efter landets forhold saa vel afpassede fattiglove, hvortil der ikke findes sidestykke 
hos noget samtidigt folk i andre lande, dog til dels med undtagelse af Norge, hvor 
fattiglovgivningen alligevel ikke stod nær saa hojt som paa Island. Det var først 
400—500 aar senere, i og efter reformationstiden, at man i det øvrige Europa 
begyndte at indføre et ordnet, af staten kontrolleret fattigvæsen, først i England. 
Som eksempel paa, hvor vidt man paa kommunallovgivningens omrade var naaet 
paa Island i det 12. aarhundrede, kan anføres, at gensidig kommunal assurance 
for tab af hornkvæg og brandskade var indført ved lov, saaledes at hver kommune 
eller »rep« (isl. h r e p p r) skulde efter visse regler erstatte den skadelidte halvdelen 
af hans tab; denne lov var en af de præventive forholdsregler, hvorved man 
søgte at forhindre, at kommunens enkelte medlemmer blev i den grad forarmede, 
at de maatte søge understøttelse. Overhovedet kan det næppe betragtes som en 
overdrivelse, naar en af de første kendere paa dette omraade kalder Island i de 
tider for »den nordiske lovgivningskunsts klassiske landx. 



Hvor vidt de bænke, hvorpaa Lovretten havde sæde, var opførte af græstorv eller 
af tommer, kan nu ikke afgores. I hvert fald ses nu ikke mere noget spor af 
dem paa Altingsstedet. Men af sagaerne ved vi, at Lovretten, i det mindste i den 
senere tid, havde plads paa den slette (»vold«), som ligger nord for Oxaraas udlob 
af Almannagjaa, mellem elven og den forhojning i terrænet, hvor hotellet nu staar. 
Denne slette og dens fortsættelse nedover langs elven paa begge sider er den 
egentlige Tingvold. 

Altingets femte dag, mandag, begyndte domstolene i regelen deres virksomhed, 
idet de noget efter middag begav sig til det sted, hvor vedkommende domstol 
havde faaet anvist plads af lovsigemanden. Her tog dommerne plads paa sæder 
der var anbragte i en rundkreds. Efter at den orden, hvori sagerne skulde følge 
paa hinanden, var bestemt ved lodtrækning, foretoges disse i den saaledes fast- 
satte rækkefølge. Proceduren skal her ikke nærmere skildres; kun bemærkes, at 
den fulgtes med stor interesse ikke blot af parterne med deres følge, men ogsaa 
af uvedkommende tilhørere. Alt foregik selvfølgelig mundtlig. Edsaflæggelse 
spillede en stor rolle, idet ikke blot dommerne, men ogsaa alle, som fremtraadte 
for retten, baade parter, vidner og kvidmænd (jurymedlemmer) & c, maatte aflægge 
ed. Særlig hojtidelige og bindende var edene ved femterretten (»femterdomsed«). 
Ofte var interessen for forhandlingerne saa livlig, at den udartede til blodige 
kampe mellem de forskellige partier, hvorved ikke sjælden domstolen blev sprængt 
eller maatte flyttes fra den aabne mark til et mere beskyttet sled, hvor det var 
lettere at holde folk borte, f. eks. til den bro, som førte over elven omtrent ud 
for den nuværende præstegaard, i hvilket tilfælde der blev sat vagt ved bægge 
brohoveder. Egentlig var det forbudt at bære vaaben til domstolen, men forbudet 



blev ikke sjælden overtraadt, og meget hyppig mødte folk med knipler for at 
bruge dem, hvis der blev slagsmaal. De gjaldt ikke for vaaben! 

Fra nu af (o: fra mandag af) og til Altingets slutning var domstolene og even- 
tuelt ogsaa lovretten i stadig virksomhed. 

Men Altinget var ikke blot optaget af alvorlige forretninger. Det var tillige 
en sand folkefest. I godernes følge var ogsaa folk som udelukkende kom for 
deres fornojelse, godernes hustruer og deres unge sonner og døtre og andre ældre 
og yngre, som gærne vilde trætte venner og bekendte og se og deltage i tingets 
brogede liv. Den levende sportsinteresse fik sit udtryk i forskellige idrætsøvelser 
og lege, navnlig brydekamp. Unge mænd og kvinder mødtes og selvfølgelig gik 
det ikke af uden lidt flirt hist og her, som ofte endte med, at et parti blev stiftet. 
Kyndige sagamænd samlede folket om sig ved at fortælle en eller anden saga fra 
fortid eller nutid i alles paahør. Ligeledes var der fuldt op af folk, som paa en 
eller anden maadc søgte at tjæne penge ved den store forsamling. Handlende 
falbød deres varer, haandværkere, f. eks. sværdfegere og skomagere, deres arbejder. 
Naturligvis savnede Altinget heller ikke knejper, de saakaldte »ølboder«. Gøglere 
og klovner foreviste deres kunster og omrejsende tiggere forsøgte at gore for- 
retninger. I den kristne tid afholdtes gudstjæneste navnlig om sondagen og de andre i 
Altingstiden faldende helligdage (St. Hansdag d. 24. juni, St. Peters og St Pauls 
dag. d. 29. juni og [som oftest] Mariæ besøgelses dag d. 2. juli) i den til Altinget 
hørende kirke, til hvis opførelse selve kong Olaf den hellige havde skænket 
tommer. Kirken kunde da ikke rumme alle de tilstedeværende, og de, som ikke 
kunde komme ind, samlede sig da i flokke udenfor den aabne kirkedor. 

Ved landets underkastelse under de norske konger i den sidste halvdel af 13. 
aarhundrcde blev Altingsinstitutionen genstand for en gennemgribende forandring. 



Kongens sysselmænd udnævnte hver for sit distrikt et vist antal mænd til at 
overvære Altinget. Det hele antal var først 140, men indskrænkedes senere til 84 
(7x12). Foruden disse »udnævnte mænd« eller tingmænd skulde syssel- 
mændene og fremfor alt Lovmanden, landets øverste dommer, give møde. 
Senere var der to Lov mænd, en for nordvest-landet og en for sydøst-landet. 
Disse tilligemed sysselmændene valgte nu blandt de mødte tingmænd tre tylvter 
til at sidde i »Lovretten«, som beholdt sit gamle navn, men i øvrigt var vidt for- 
skellig fra den gamle Lovrette. Den havde dog en vis lovgivende myndighed, men 
dens hovedfunktion var domniende. Den var landets øverste domstol og tog saa- 
ledes arv efter Fjærdingsdomstolcne og Femterretten, som nu gik ind. Forsædet 
indtoges af den ene af de to Lovmænd, idet hver af dem ledede forhandlingerne 
i de sager, som angik hans distrikt; Lovmandens stemme var den afgorende, selv 
om flertallet stemte imod, men Lovretten kunde føre klage over ham til kongen. 
Lovretten holdt, ligesom i fristatstiden, møder under aaben himmel, idet en kreds- 
formet lav vold af græstorv og sten tjente som sæder. Uden om volden var 
adgangen spærret for alle uvedkommende ved de saakaldte »hellige baand« (isl. 
vébond). De til det gamle Lovbjærg knyttede funktioner — offentlige forkyn- 
delser o. lign. — forlagdes nu til Lovrettens mødested. Hvor Lovretten havde 
plads i den første tid efter fristatens undergang, ved man ikke. Muligvis er den 
kredsrunde tomt paa det saakaldte (falske) »Lovbjærg« en Lovrettetomt fra denne 
lid. I det 14. aarhundrede antager man — dog uden tilstrækkelige beviser — at 
Lovretten har holdt møder i den tidligere græsbevoksede holm, som indesluttes 
af Oxaraas forgreninger syd for udløbet af Almannagjaa. I det 16. aarhundrede 
ved vi, at dens plads var her. I aaret 1691 opførte man vest for aaen i nærheden 
af det gamle Lovbjærg en tomt, omtrent som en almindelig bodtomt med tclttag, 



til brug ved Lovrettemøderne, og ved midten af det 18. aarh. afløstes denne af et 
ordentligt Lovrettehus af tommer. 

Efter fristatens undergang blev selvfølgelig deltagelsen i landets offentlige 
anliggender mindre almindelig. Folkets interesse for Altingets forhandlinger slap- 
pedes og tilstromningen af folk, som ikke var pligtige at møde, tog af, ja man 
formindskede efterhaanden antallet af de til tingrejsen »udnævnte mænd«. Dog 
vedblev Altinget at komme sammen hvert aar indtil slutningen af det 18. aarhund- 
rede og bevarede næsten til det sidste sin karakter af en folkefest. I det 18. aar- 
hundrede indskrænkedes efterhaanden antallet af Lovrettemænd, indtil de i de 
sidste aar kun var 5. I aaret 1798 besluttede man, i betragtning af Lovrettehusets 
faldefærdige tilstand, at holde næste møde i Reykjavik, og her blev Altinget saå 
afholdt i de to næste aar, indtil det i aaret 1800 blev ophævet og afløst af en 
landsoverret. 

Siden den tid har der i regelen været stille paa det gamle Altingssted. Da 
Altinget blev genoprettet som raadgivende forsamling ved forordningen 8. marts 
1843, fik det af praktiske grunde sæde i Reykjavik, uagtet der var mange, som i 
henhold til en udtalelse fra vor daværende konge, den for Island gunstig siemte 
Kristian den 8 da , holdt paa Tingvold som Altingssted. Dog har man af og til 
benyttet det gamle tingsted til politiske møder, og i 1874 afholdtes her, i overvæ- 
relse af vor uforglemmelige konge Kristian den 9**° og en talrig forsamling fra 
alle egne af landet, hovedfesten i anledning af landets 1000-aarige bebyggelse. 

En god oversigt over Altingsstedct har man fra den af kløfter paa bægge sider 
omgivne lavaklippe, som man i senere tid med urette har givet navn af »Lov- 
bjærg«. Af de to kløfter kaldes den vestlige »Floses gjaa« (isl. Flosagjå) idet 




Tingvold. Udsigt mod NO. I forgrunden Drekkingarhylur. 



et senere sagn fortæller, at den fra Nials saga bekendte hovding Flose for at und- 
gaa sine fjender er sprunget over denne kløft. Den anden kloft benævnes nu 
Nikulasgjaa efter en sysselmand af dette navn, som styrtede sig i samme 1742. 
Adgangen til klippen sker bedst ud fra præstegaardcns tun. Naar man har til- 
bagelagt omtrent det halve af klippens længde, støder man paa en fortidslæv- 
n i n g, der bestaar af en kredsrund indhegning — efter al sandsynlighed en 
Lovrettetomt, yngre end frislatstiden? — og i midten en firkantet tomt, som aaben- 
bart er yngre end indhegningen og hvis bestemmelse er usikker (bodtomt?). 
Umiddelbart nord for denne fortidslævning hæver terrænet sig til en lille mod 
vest skraanende, gronklædt hoj, kaldet Lovmandshoj (eller Lovsigemandshoj), 
hvorfra man har den bedste udsigt til alle sider. Mod vest ser man i forgrunden 
lavamarken fortsætte sig paa den anden side af den klippen begrænsende kløft og 
skraane jævnt nedad mod den gronne tingslette, som gennemstrømmes af Oxaraa; 
derpaa Almannagjaas klippevægge, af hvilke den lavere østlige skraaner brat ned 
mod tingslettcn, medens den hojere vestlige rager op over den anden og falder 
stejlt af ned mod Almannagjaa. Denne vestlige klippevæg begrænser hele den 
vestlige horizont, og fra dens øverste brink ser vi Oxaraa falde ned i klolten i et 
smukt vandfald, kaldet »den øverste fos« i modsætning til »den nederste«, 
der dannes ved elvens udløb af Almannagjaa. Som anført begrænses den egent- 
lige tingvold mod nord af en forhøjning i terrænet, hvor hotellet nu staar; denne 
forhøjning, som bestod af to fremspringende lavaknuder, kaldtes for »Kastel- 
lerne«, et forholdsvis ungt navn. Ovenfor (?: nord for) den ses en fortsæt- 
telse af tingsletten, der ofte omtales i sagaerne under navn af »de øvre 
Volde«. Vender vi os mod nord, ser vi længst til venstre de hoje og male- 
riske fjældtoppe, som kaldes for »Sul ur« (o: Sojler), og til h. for dem, omtrent i 

nord, det anselige Årmannsfell, under hvis gronklædte fod Almannagjaa taber sig. 
Øst for Årmannsfell ses langt borte i det fjærne et bjærg, der ligner et hvælvet 
skjold med stænk af sne hist og her. Det er Skjaldbreid (»Skjoldbred«), en 
udbrændt vulkan, hvorfra en stor del af den Tingvoldbygden bedækkende lava 
har sit udspring, skildret af digteren Jonas Hallgrimsson i et af hans smukkeste 
digte. Øst for Skjaldbreid ses omtrent i NO. det takkede bjærgparti Ti n da- 
sk agi og sydligere »Ravnebjærgenes« hvælvede fjældmasse (isl. Hrafna- 
bjorg). Fra Tindaskagi og fra de bagved Ravnebjærgene liggende fjældtoppe — 
Kålfstindar — stammer en del af Tingvoldbygdcns lavamark, hvis mdrke flader 
ses i forgrunden mod nord og øst. Mod syd ses Tingvoldsøens straalende vand- 
flade og syd for den blaaner i det fjærne det skonne bjærg Hengill, let kendeligt 
paa de hvide dampsojler, der stiger op fra varme kilder paa bjærgcts nordlige 
skraaning. 

Gaar vi fra »Lovmandshojen« længere mod nord, kommer vi til sidst ud paa 
lavaklippens yderste pynt, som hæver sig noget over omgivelserne. Her ser vi, at 
de to kløfter, der omgivet klippen paa bægge sider, forener sig nord for samme 
til en bred kløft, som igen spaltes i to kløfter lidt nordligere ved en fra nord 
fremspringende klippepynt. Hele dette parti udmærker sig ved en vild romantisk 
skonhcd. Navnlig tager det krystalklare vand paa bunden af kløfterne sig hen- 
rivende ud. Kaster man en sølvmont ud, ser man den tydelig blinke nede paa 
bunden af det op til 14 favne dybe vand. Overhovedet er Tingvcllir beromt for 
sit klare og velsmagende kildevand, hvilket heller ikke er saa underligt, idet alt 
det vand, som her bobler frem, er filtreret igennem lavaen og kommer fra store 
dybder. I hele Tingvoldbygden findes ikke en eneste mose. 

Foruden de alt omtalte fortidslævninger — platformen paa Ålmannagjaas 



østlige væg (det gamle lovbjærg?) og den runde indhegning paa lavaklippen — er 
de bevarede bodtomter de vigtigste. Desværre kan man ikke være vis paa, at 
nogen bodtomt fra fristatstiden er bevaret i sin oprindelige skikkelse, idet de ting- 
besøgende ogsaa efter fristatstiden, aarhundrede efter aarhundrede, vedblev at bygge 
boder, hvorved de enten benyttede de gamle bodtomter, som de stod, eller dog 
materiale fra dem. De fleste bod tomter findes langs elvens vestlige bred lige 
overfor kirken og præstegaarden, enkelte hojere oppe paa samme bred mellem 
»klippepasset« og elvens udløb af Almannagjaa, men disse er til dels bortrevne af 
elven, som tidligere har haft et østligere løb, nogle findes inde i Almannagjaa. 
Ogsaa øst for aaen har der været boder, men af dem ses nu kun et par tomter i 
præstegaardens tun. Man ved, at der var forskellige boder paa den egentlige 
Tingvold (nord for elvens udlob), men de er nu ligesom lovrettetomten bortskyl- 
lede dels af elven, dels af andre navnlig i foraarstiden opsvulmende vandløb. 

I fristatstiden ejede hver hovding sin bod, som han stadig benyttede, men 
desuden var der boder, der ejedes af private personer, ja der omtales endog boder, 
der benyttedes af goglere og tiggere. Flere bodtomter paavises endnu, som skal 
have tilhørt enkelte fra sagaerne bekendte personer, f. eks. Nials bod o. lign. Men 
det er altsammen usikkert. En undtagelse herfra maa dog gores med hensyn til 
den saakaldte »Snorres bod«, som vises til hejre (nord) for »klippepasset«. Der 
er al sandsynlighed for, at denne bod med rette tillægges den fra Eyrbyggja 
saga og andre kilder bekendte hovding Snorre gode (f 1031), en af førerne for det 
moderate parti af hedenske goder, som i aaret 1000 gjorde udslaget med hensyn 
til kristendommens antagelse. Fra de bevægede forhandlinger om denne sag er 
følgende træk bevaret. En til altinget bragt efterretning om el vulkansk udbrud, 
der truede en beboet egn ikke langt fra Altingsstedet, blev af de hedenske talere 

fremstillet som et tegn paa gudernes vrede over frafaldet fra den gamle tro. Hcr- 
paa svarede Snorre gode paa sit partis vegne med følgende replik: »Hvorover 
var guderne vrede, den gang da den lavamark, vi nu staar paa, brændte?« 

Vi har tidligere omtalt den holm, der dannes af Oxaraas arme lige efter dens 
udløb fra Almannagjaa. Hele dette terræn synes at have undergaaet store foran- 
dringer siden fristatstiden, dels ved elvens oversvømmelser, dels ved jordskælv. 
Navnlig blev holmen ilde tilredt ved det store jordskælv 1789, da der aabncde 
sig en kløft gennem den, som ødelagde, hvad der kan have været af fortidslæv- 
ninger. I fristatstiden synes fjærdings-domstolene af og til at have haft plads i 
Oxaraaholmcn, og her udkæmpedes i ældre tid de lovhjemlede tvekampe, hvorved 
retstvister undertiden blev afgjorte; blandt andet afholdtes her den beromte holm- 
gang mellem skjaldene Gunnlaugr Ormstunga og Ravn, hvor Helga den fagre var 
kampens pris (c. 1006), og som, uagtet udfaldet ikke var afgorende for nogen af 
parterne, skal have givet anledning til, at holmgang blev forbudt ved lov. I det 
16. aarhundrede holdt lovretten, som anfort, sine møder i holmen, og ved den tid 
var Altingets rettersted ogsaa her, hvorfor holmen ved aar 1700 kaldes for »Kag- 
holmen«. 

Af andre lokaliteter paa Altingsstedet kan fremhæves den saakaldte »Druk- 
ningspøl« (isl. Drckkingarhylur), det bassin Oxaraa danner inde i Almanna- 
gjaa for sit udløb fra samme, hvor kvindelige forbrydere i senere tid siges at være 
druknede, og hvor man rimeligvis foretog den i hekseprocessernes tid brugelige 
hekseprøve. En med »Floses gjaa« parallel kløft, mellem denne og elven, kaldet 
Brennugjå, angives som det sted, hvor hekse og troldmænd blev brændte. 

I følge de gamle love fandtes der i fristatstiden et avtoriseret længdemaal paa 
20 alen (alenen den gang = 18 6 /t tommer dansk maal) indridset paa Tingvold 



kirkes væg; to alen udgjorde én s t i k a 
(egtl. »stok«, lidt mindre end 1 meter). 
Udenfor den nuværende kirkedor 
vises en sten, der siges at bære det 
gamle alenmaal indhugget, men ved 
nærmere eftersyn ses, at de for længde- 
maal antagne mærker er frembragte 
af naturen. 

Den saakaldte øverste fos, hvor 
Oxaraa styrter ned i Almannagjaa, 
fortjæner at ses i nærheden. Den er 
den eneste om jeg saa maa sige kun- 
stige naturskønhed i storre stil som 
findes paa Island. Den blev lavet 
kort tid efter landets bebyggelse ved 
at elven, som anført, lededes ud af 
sit gamle leje og ned i gjaaen. At 
dette vandfald er meget ungt er ogsaa 
indlysende naar man ser i hvor ringe 
grad elven har formaaet at save sig 
ned i gjaaens rand. Man kan let 
komme til den ved at klatre over 
gjaaens østervæg. Samtidig kan man 
ogsaa aflægge et besøg i den under 
forstkandidat Flensborgs vejledning 




Den øverste fos i Oxaru. 



anlagte skovplantage, der ligger lidt nord for hotellet, pa »de øvre volde« og 
op ad Almannagjaas østlige skrænt. 

Til slutning et par geologiske bemærkninger. 

Sænkningen af landstrimlen mellem Almannagjå og Hrafnagjå kan rimeligvis 
opfattes som et slags efterspil til de store jordhistoriske begivenheder, der har 
fundet sted længere mod nordøst. Langjokelen der omkrandses af bredt hvæl- 
vede lava vulkaner — deriblandt den pragtfulde Eiriksjokel, der fremkalder fore- 
stillinger om gudernes straalende himmelpaladser, saaledes som de beskrives af 
Snorre — skjuler sandsynligvis flere saadanne vulkaner under sine jokelmasser, 
og i hele dette omraade har, i tiden for sidste nedisning, store vulkanske udbrud 
og sænkninger fundet sted. Hele Langjokelomraadet frister til den opfattelse at 
man her har for sig en interglacial parallel til Islands store lavaorken 6dåda- 
hraun. Den yngste af de for omtalte kuppelvulkaner er Skjaldbmd, der beskrives 
saa smukt i Jonas Hallgrimssons bekendte digt. 

FRA TINGVOLD TIL GEYSIR. 

Fra Tingvold fører en ganske ny korevej over lavamarken i en knap time til 
Hrafnagjå (Ravnegjaaen), som passeres ad en naturlig bro. Længere end hertil 
kan vogne ikke benyttes. Fra Hrafnagjaa slynger vejen sig opad over en vildt 
sønderreven lavastrom. Det lonner sig, naar man er kommen op paa bjærgryggen, 
der er en udløber fra Ravnebjærgene, at kaste et blik tilbage ned over Tingvold- 
søen, hvis storrelse man først her laar noget begreb om. Efter omtrent en times 
ridt fra Hrafnagjaa sér man i c. 5 minutters afstand fra vejen en ejendommelig 
kegleformet klippe, Tin tron. Det er en saakaldt Lavaskorsten eller Hornito. 
Den skal være meget dyb. Efter beskrivelsen er Tintron et slags lavabyld, som 



der er gaaet hul paa. En times tid efter, at man har passeret Tintron, sænker 
vejen sig ned imod en græsgrot slette, Laugarvatnsvellir, hvor man plejer at 
holde rast. Over sletten knejser de kække Kålfstindar (Kalvstinder). Under 
dem en mindre grotte. Efter at man har passeret et hojdedrag, aabner der sig 
en smuk udsigt mod sydøst over den store sydlandske af bjærge omkransede 
slette. Lige under os ligger den smukke indsø Laugarvatn, omgivet af damp- 
ende kilder, længere borte en anden storre sø, Apavatn, og, hvis der er klart vejr, 
ser man i det fjærne Heklas snedække top og endnu længere borte Tindafjalla- 
jøkelcn og Eyj af] all a-jøkelen. Derpaa fører vejen ned til indsøen Laugarvatn og 
gaarden af samme navn, hvor der findes flere varme kilder. 1 en af disse, man 
ved ikke rigtig hvilken, lod de nyomvendte hedninger fra Nord- og Sydlandet sig 
døbe, da de red fra Altinget i aaret 1000. Fra Laugarvatn gaar det videre gennem 
den smukke Laugardalur, som trods sit navn egentlig ikke er nogen rigtig 
dal, men en strimmel land langs Laugardalsfjældenes gronklædte fod. Vejen 
slynger sig her ad hoje bølge formige skraaninger, tæt bevoksede med frodigt 
birkekrat, og mod syd og sydøst har man en vid udsigt over flade, gronlige af 
brede aaer og floder gennemstrømmede landstrækninger med Hekla i baggrunden. 
Efter omtrent 2 1 /« times ridt fra Laugarvatn kommer vi til elven B ru ara, som 
her danner et ret smukt vandfald. En bro fører over elven. Vi er nu i bygden 
Biskupstungur, d. v. s. den V- formede land tunge, der indesluttes af Hvitå og 
dens biflod Bruarå, som udmunder i hovedelven lige ved det gamle bispesæde 
Skålholt — deraf navnet. Fra Bruarå er der omtrent 2 limers vej til Geyser. I 
nærheden af Bruarå ser man til hojre gaarden tithlid, hvor den fra Nials saga 
bekendte hovding Geir gode boede. Et kvarters tid efter at have passeret den 
anselige gaard Miili, ser man først rogen fra de varme kilder, Umiddelbart 

derefter drejer man forbi 
det lave bjærg Laugar- 
fjall og nu er man ved 
Geysir. Hinsides de damp- 
ende kilder ses gaarden 
Ha uk ad al ur, et af de 
bcromlesle lærdomssædcr 
i oldtiden og stamsædet for 
den beromtc Haukdøle- 
slægt, hvorlil blandt andet 
Gissur jarl hørte (f 1268). 



VED GEYSIR. 

Under østsiden af Laugafell 116 m. o. h. er der en gruppe af omtr. 50 smaa og 
slore kogende og dampende kilder og boblende lerpytter. Naar man vandrer 
omkring mellem disse kilder, maa man være lidt forsigtig, da jordbunden ikke 
overalt er ganske sikker. Den storste af kilderne kaldes Stéri Geysir eller i 
regelen blot Geysir. Den har laant navn til alverdens springkilder og var længe 
den betydeligste der kendtes. Geysir har lavet sig en flad omtr. 7 m. hoj. kegle 
af kiselsintcr. Dette skonne bækken, der indvendig ser ud som en hvidglasserct 
skaal af antik form, har et tværmaal af 18 m., og det rdr, der gaar ned derfra, 
et tværmaal af 3 m. og en dybde af 23 m. Temperaturen ved overfladen er 76°— 
86°, nede i roret er den 120°— 130°. Ved udbrudene slynges det kogende vand op 
til en hoj de af indtil 35 m. eller mere. Dumpe dron der minder om fjærne kanon- 
skud indleder udbrudene, men ogsaa de mindre, senere omtalte vandhævninger. 



Udbrudene menes i fdlge Robert Bun- 
scns undersøgelser at skyldes eksplo- 
sionen af det overhedede vand dybt nede 
i roret. Ved midten af det 18. aarhund- 
rede skal Geysir have haft udbrud 3 
gange om dagen men for jordskælvene 
1896 var den bleven temlig mat og 
sprudede kun af og til, undertiden med 
ugers mellemrum. Efter jordskælvene 
havde den en tid lang udbrud hver dag, 
men er nu igen falden af. Man har i 
senere aar brugt at give den sæbe for 
at faa den til at sprude. Ved at sæben 
oploses, bliver vandet mere viskøst og 
den til at fremkalde et udbrud nod vendige 
ovcrhedning kan snarere finde sted uden 
at forhales af de mange smaa saa at sige 
overilede vandhævninger, der saa hyp- 
pigt har faaet Geysirbesogende til i 
spændt forventning at storme hen til 
bassinet for saa at gaa skuflede bort, 
naar det hele blev til ingenting. 

Omtrent midtvejs mellem Geysir og 
den hyppigt og iltert spruttende Li ti i 
Geysir eller Operrishola ligger 

Strokkur (»smorkærnen«). Strokkur har ikke lavet nogen sinterkegle, men ligner 
snarest en opmuret brond, 2 1 /« m. i tvermaal, i 8 ni. dybde indsnævres dog roret til et 
tværmaal af knapt '/» m. Som springkilde er Strokkur i dvrigt, som saa meget paa Island, 

en saga blot. Jordskælvene 1896, der gav dens beromte nabo en kortvarigt 
opblussende ungdomskraft, gjorde det helt af med Strokkur's udbruds- 
virksomhed. Strokkur var fdr ofte til trøst for skuffede Gcysir- 
besogende, den kunde nemlig bringes til udbrud naarsomhelst, hvis 
den fik en tilstrækkelig ladning græstorv. Sydvest for Geysir er et 
smukt omtr. 8 m. langt bassin der kaldes Blesi. Denne kilde, der 
afsætter særligt smukke kisellag, bestaar af 2 afdelinger der er 
adskilte ved en tynd, gynnembrudt væg; Blesis vand er i en sjælden 
grad krystalklart og gennemsigtigt og dens vægge er blaalig hvide 
og besatte med mangfoldige forunderlig formede sintcrdannelser. 
Det hele vækker forestillingen om en æventyrgrotte. Man b6r 
nærme sig denne kilde lidt forsigtigt da bassinets rande næppe 
overalt er synderlig stærke og vandet har 90° varme. I ringe afstand 
nordvest for Blesi er den nye Konungshver, der dannedes ved 
jordskælvene 1896 og da blev opkaldt efter vor folkekære konge 
Kristian den IX. I nærheden af kilden findes den saakaldte Kon- 
ungssteinn, Kongestenen, som bærer en indskrift til minde om 
Kong Kristians besøg i 1874. 

Man har for ment, at de varme kilders vand stammede fra ned- 
boren som de sædvanlige kilders; varmt var det kun fordi det havde 
gjort en længere underjordisk rejse og var kommet i beroring med 
ophedede stenmasser. I følge de seneste undersøgelser antages det 
dog for rimeligere, at de varme kilders vand ikke oprindelig har været en 
bestanddel af atmosfæren, men stammer fra jordens indre, ligesom de damp- 
masser der udstødes ved vulkanske udbrud. 

FRA GEYSIR TIL GULLFOSS. 

Fra Geysir er der kun et kort stykke vej til elven Tungufljot, som passeres 
ad en ny bro. Denne elv — en biflod til Hvitå — strommer her over en af det 
sydlige lavlands yngste isskurede lavastromme, som i øvrigt for storste delen er 
dækket af ler og jord. Ved et vandfald, som dannes af elven i nærheden af et 
bekendt vadested (Valdavad), ser man, at denne lava er strommet hen over grus, 
sand og ler, der antagelig er afsat under en hojere havstand, hvis spor ikke er 
fundne andre steder i sydlandet. Uden denne forseglende lava vilde ogsaa disse 
spor, der giver os et interessant vink om landets geologiske udvikling være 
forsvundne. Efter at man har passeret Tungufljot, aabner der sig til venstre en 
smuk udsigt til Blåfell og den mægtige Langjokull med spidse bjærgtoppe 
i forgrunden, som kaldes J ar Ih et tur. Snart skimter man paa lang afstand de 
fra det store vandfald opstigende dampskyer, men ikke fossen eller selve floden, 
som frembringer den, nemlig jøkelelven Hvitå som falder i en dyb flodseng. Sit 
navn, »den hvide elv«, har denne store flod faaet, fordi den ikke er saa grumset, 
som jøkelelve i regelen er; den er nemlig afløbet for en sø — Hvitårvatn — 
hvor stdrste delen af jøkellcret er blevet bundfældet. Efter c. 2 timers ridt staar 
man pludselig lige foran den vældige fos. Det er et storartet syn, hvortil hele det 
øvrige Europa ikke kan opvise magen. Norges storste vandfald kan ikke sammen- 
lignes med Gullfoss og Rinfaldet ved Schaffhausen staar langt tilbage for den. 
Fossen falder i 2 afdelinger. Først skummer floden i kaskader nedad en omtrent 
40 fod høj og 600 fod bred af kløfter sondcrreven klippeterrasse, det øvre fald, 
og umiddelbart derefter samler den sig, indsnævret af hoje basaltklippcr til det 
nederste fald, hoved faldet, som styrter lodret ned i en c. 75 fod dyb klippespalte 
paa bægge sider af en fremragende klippe, hvorved vandmassen foroven deles i 

to dele for længere nede at samles til én hvid skummende flade. Den øverste fos 
ligner ikke saa lidt faldet ved SchafThausen. Den nederste fos ses først i sin hele 
imponerende vælde, naar man stiger ned til vandfaldet og betragter det i dets 
umiddelbare nærhed. 

Fossens dannelse skyldes den omstændighed at haardere basaltlag og blødere 
konglomerat- og sandstens-lag veksle med hinanden. Under den plcistocene tid 
strommede her lava gentagne gange ned i et flodleje. 

FRA GEYSIR TIL TJORSA A-BRO EN. 

Først over Tungufljot, ad den nye bro. Derpaa rider man over fladt dels 
sumpet dels stenet terræn, forbi gaarden G^gjarhéll, og kommer efter c. I 1 /« 
times ridt til Hvitå, som passeres ad en nylig anlagt bro. Fra broen ser man 
ned i den brusende elv, som her flyder i en smal, dyb kløft. Elvens østlige bred 
er bevokset med birkekrat. Man kommer nu ind i en ny bygd Hrunamanna- 
hreppur (»Hrune-mændenes rep«, saaledes kaldet efter bygdens fornemste gaard, 
præstegaarden Hruni). Denne venlige egn udmærker sig ved at dens klippegrund 
paa store strækninger er ligesom kløvet i strimler, hvoraf nogle er blevne staaendc, 
medens andre har sænket sig og dækkes af græsbevoksede som oftest side eng- 
flader, der danner ligesom sunde imellem bjærgaasene. Strimlerne har ikke holdt 
sig i hele deres længde men ogsaa af dem er stykker sunkne i dybet. Undertiden 
kan hældende flager af den sonderbrudte jordskorpe stikke op af mosegrunden 
paa en maade der minder lidt om kæntrede isbjærgc ved stille sø. Disse klippe- 
længer eller aase har undertiden i hoj grad det ejendommelig afstrogne udseende 
som præger det fordum af jokler dækkede landskab. Smukke basaltsojler ses 
nogle steder; hyppige er de om beton mindende graa klippelag som f6r antoges 




for vulkanske brec- 
cier, men har vist sig 
at være meget gamle 
bundmoræner, altsaa 
opstaaedeved is, men 
ikke ild. Straks efler 
at man har passeret 
Hvitå, kommer man 
forbi et af de for 
egnen eiendomme- 
lige smaa bjærge, 
Haukholtafjall 
(til v.), derpaa gen- 
nem en gronklædt 

dalsænkning i sydlig retning forbi en gaard, der ligger (til h.) under fjæl (let Skip- 
holtsfjall. Her drejer vejen mod øst indtil man nærmer sig et langstrakt lavt 
tjæld, Brydjuholt, derpaa igen i sydlig retning langs fjældet med gronklædte 
moscstrækninger til h. og fjældet til v. Syd for fjældet slaar vejen en bugtning 
over græsbevokset terræn, indtil man passerer den lille elv Litla Laxå (»den 
lille Laks-elv«), og umiddelbart efter hæver vejen sig op paa et langstrakt fjæld, 
Langholts fj all, ad hvis ryg man rider. Herfra dejlig udsigt over den omlig- 
gende bygd, (præstegaarden Hruni ses mod nordøst), og længere bort, navnlig mod 
vest til Biskupstungur, hvor man i det fjærne ser en varm kilde, Reykholts- 
hver, som springer regelmæssig hvert femte minut, fem minutter ad gangen. 
Mod syd har man nu en god udsigt over det flade sydlandske sletteland og mod 



Høet stakkes. 



to dele for længere nede at samles til én hvid skummende flade. Den øverste fos 
ligner ikke saa lidt faldet ved SchafThausen. Den nederste fos ses først i sin hele 
imponerende vælde, naar man stiger ned til vandfaldet og betragter det i dets 
umiddelbare nærhed. 

Fossens dannelse skyldes den omstændighed at haardcre basaltlag og blødere 
konglomerat- og sandstens-lag veksle med hinanden. Under den plcistocene tid 
strammede her lava gentagne gange ned i et flodleje. 



FRA GEYSIR TIL TJORSA A-BRO EN. 

Først over Tun gu Hjul, ad dun nye bro. Dej 
sumpet dels stenet terræn, forbi gaarden tiV'gjar 
times ridt til Hvfta, som passeres ad en nylig 
ned i den bru Kende elv, som her flyder i en s 
er bevokset ni ed birkekrat. Man kommer nu i 
hreppur (»Hrune-mæodenes rep«, saaledes 
præstegaarden Hru n i). Denne venlige egn 
paa store strækninger er ligeKom k luvet i s' 

som præger det fordum af jokle; 
nogle steder; hyppige er de 

øst ses Hekla og Øfjælds- 
jåkelcn langt borte. Videre 
gaar det sydover ad bjærg- 
ryggen indtil man, efter at 
have passeret et par gaardc, 
nærmer sig bjærgets sydlige 
ende. Da fører vejen ned 
i et lille smukt græsgrot 
dalføre, kaldet Ål fas ke id 
(»Alfebanen«). Ved bjærg- 
ets sydlige fod drejer vejen 
til venstre hen til gaarden 
Birtingaholt, hvor der 
er et lille mejeri. Vejen 
dertil fra Hvitå tager om- 
trent 4 timer. 
Syd for Birtingaholt kommer man til elven Stora (den store) Laxå, en af 
Hvitå's bifloder, som her har en retning fra øst til vest. Den passeres lidt øst 
for Birtingaholt. Fra vadestedet kan man køre lige til Tjorsaa-broen. Man er nu 
i bygden Ske id og kommer ind paa den store sydlandske slette. Henover græsbe- 
voksede flade marker kommer man i sydvestlig retning forbi gaarden Rey kir 
med dens varme kilder og videre forbi forskellige andre gaarde, deriblandt præste- 
gaarden 6 lafs vellir (til h.). Ved Reykir findes en smuk skillefold (isl. rjett), 
hvor bygdens faar sorteres, naar de om efteraaret drives ned fra sommergræs- 
gangenc oppe paa fjældenc. Derpaa passerer man en gammel græsbevokset lava- 



Skillefold ved Reykir. 




Pjårsarbru. 

mark, Merkurhraun, og støder saa paa den slagne landevej i nærheden af en 
hoj bakke. Man er nu inde i en ny bygd, F16i (»Sumpen«), som omfatter hele 




Faarenc skal malkes. 



lavlandet neden for Skeid mellem de to elve Pjorså og Olfuså ud til havet. Efter 
at have drejet ind paa landevejen, følger man denne i sydøstlig retning og kommer 
i løbet af V* time til Pjérsårbru. Det er en smuk hængebro af jærn, anlagt i 
aaret 1895. Under den bruser den vældige flod i et snævert leje; set fra broen, 
tager den sig storartet ud. 

Fra Birtingaholt til Tjorsaabroen kan man regne omtrent 3 l /» time. 

FRA TJORSAABROEN TIL REYKJAVIK. 

Fra Tjorsaabroen kan man køre hele vejen til Reykjavik ad den brede lande- 
vej. Vi befinder os ved broen omtrent midt paa den store sydlandske slette, og 
vejen gaar derfra først i nordvestlig retning med smuk udsigt til Vordufell og 
Hestfjall, i forgrunden lavamarken Merkur hraun; derpaa bojer den i vestlig 
retning forbi nogle højdedrag (til v.). Til hojre ses Hvitaaens dybe flodseng ved 
foden af Hestfjall, i forgrunden et par venlige gaarde med gronne tun. De to 
fjælde ude i lavlandet, Hestfjall og Vérdufell, ragede op som klippefulde øer, den 
gang havet, i slutningen af istiden, dannede en bugt, hvor lavlandet er nu. Hest- 
fjall, eller nojere sagt, dets forreste højere del, er en af de nedbrydende kræfter 
temmelig medtaget vulkan, der har haft udbrud for sidste isbedækning af lavlandet, 
men ikke senere. Fortsættelsen af dets lavere, plateauformede del kan tydelig folges 
i egnen Floi. Videre gennem ensformigt gront sletteland med spredte gaarde hist 
og her, deriblandt til hojre præstegaarden Hraun ger di. Til venstre for vejen 
ser man et af de mange andelsmejerier, der er opstaaede i løbet af de sidste aar. 
Paa denne slette ses hyppig luftspejlinger, hvorved gaardene synes ligesom at 
svæve i luften. Til hojre det smukke I ngolfsf j all. Til venstre ser man ude 
ved søen handelsstederne Eyrarbakki (Ørebak), i oldtiden bekendt under navnet 

5 



ender. I geologisk henseende er Hellisheidi interessant, fordi man der ser saa vel 
kratere, der har haft udbrud efter istiden, som fjælde, der er temlig medtagne 
ruiner af vulkaner, der har sprudet for sidste nedisning (f. eks. naar man nærmer 
sig til Kolvidarhéll). Hellisheidi er et slags bro, der er bleven staaende mellem 
to sænkningsfelter i jordskorpen. Sænkningerne paa bægge sider af Hellisheidi 
fandt muligvis ikke sted samtidig. De er uden nogen tvivl yngre end istidsald- 
erens begyndelse. Videre gaar det fra Kolvidarhéll over lavamarken Svina- 
hraun ned til gaarden Lækjarbotnar, hvor der lige ved vejen findes interes- 
sante lavaskorstene (hornitos) af samme art som Tintron, men ikke saa store. 
Et kvarters tid efter passerer man elven Holm så og lidt senere kommer man 
igen til det sted hvor vor vej støder sammen med vejen fra Tingvold, som vi 
kender fra rejsens første dag. 

Fra Varmå til Kolvidarhéll kan man regne c. I 1 /* time, fra Kolvidarhéll til 
det sted, hvor vejene mødes c. 2 l /» time, og derfra c. 2 1 /* time til Reykjavik. 



Til kortet over TOnjycvolcL 

a = Lavaklippcn mellem kløfterne. b = Lovrettens sandsynlige plad*. c = »Nials bod«, d = Snorres bod, 
e = Gammelt brosted over elven, f = Kirken. 



